text: Kvinde stukket med kniv i Kolding
  08 marts 2016 kl. 16.05
  En kvinde blev tilsyneladende umotiveret angrebet med kniv, da hun ville sætte sig ind i sin bil på Sydbanegade i Kolding lidt efter kl. 16.00
  Overfaldet skete, da en kvinde tirsdag kl. 16.19 ville sætte sig ind i sin bil på Sydbanegade i Kolding.
  I det hun sætter sig ind i bilen kommer en mand og sætter sig ind ved siden af hende. Han stikker hende i hånden med en kniv og løber derefter fra stedet.
  - Vi er ved at undersøge sagen, så vi kan endnu ikke sige noget om mandens motiv, fortæller vagtchef ved Sydøstjyllands Politi Jørn Lindhardt til TV SYD
  Gerningsmanden stjal ikke noget og kom ikke med nogen krav.
  Kvinden befinder sig nu på skadestuen og er ifølge vagtchef Jørn Lindhardt meget chokeret.
  I forbindelse med overfaldet efterlyser Sydøstjyllands Politi nu:
  Mand på ca. 50-55 år, almindelig af kropsbygning og ca. 180-185 cm høj
  Manden var iført en mørk, strikket hue, mørk jakke og mørke bukser
  Manden bar på en lille, rød rygsæk.
  Røverilign. forhold Sydbanegade i Kolding. G-mand undløbet. Sign. Mand. østeuropædisk udsende 180 - 185 høj. alm af bygn. bærer rød rygsæk.
  
  